№1 Оркестър без име (1982) колекция 24 часа

Fri, 26 Dec 2025 18:01:47 +0000

⁣Четирима самодейни музиканти: Велко (Велко Кънев), Филип (Филип Трифонов), Павел (Павел Поппандов) и Гошо (Георги Мамалев), завладяни от мечтата да пробият на музикалните сцени по българското черноморие, правят оркестър и заминават на турне.
Но успехът им не зависи само от таланта.
Новата певица Рени (Катерина Евро), която са принудени да приемат в Оркестъра, за да получат необходимата музикална уредба, създава редица конфликтни ситуации. Младите музиканти са на път да се откажат от мечтите си и да се върнат в родния град, без да са покорили успеха. Колко са компромисите, който трябва да направят в името на музиката? Филм, в който се разказва за море, любов и още нещо.
Една от най-добрите български комедии, изпълнена с блестящата игра на любимите актьори.
Награди: Съюз на българските филмови дейци 1982 г. Награда за режисура, Награда за музика
Международен фестивал на хумора и сатирата 1983 г., гр. Габрово - Първа награда за пълнометражен игрален филм

Режисьор: Людмил Кирков

Сценарий: Станислав Стратиев

Оператор: Виктор Чичов

Художник: Ася Попова

Музика: Борис Карадимчев

В ролите: Велко Кънев, Филип Трифонов, Павел Поппандов, Георги Мамалев, Катерина Евро, Мария Каварджикова, Георги Русев, Антон Радичев, Димитър Манчев и др.